[{"text_idx": "#000008", "text": "Nu\u0308u\u0308d tegutseb vanas koolimajas noortekeskus ja avaras ma\u0308ngutoas toimetab beebikool. Koos ka\u0308ivad vo\u0303imlejad ning teisipa\u0308eviti kogunevad joonistamishuvilised."}, {"text_idx": "#000010", "text": "Oma ruumid on leidnud ka mitu kohalikku teenust \u2013 juuksur, ravipediku\u0308u\u0308r."}, {"text_idx": "#000011", "text": "Esitlustehnikaga varustatud seminarisaalis toimuvad koolitused ja koosolekud. Kokkutulnuil so\u0308o\u0308dab ko\u0303hu ta\u0308is lo\u0303unatoitlustust ning catering-teenust pakkuv Wana kooli kohvik. Populaarne on meie kaunis, suviselt heledas saalis su\u0308nnipa\u0308evade ja juubelipidude pidamine."}, {"text_idx": "#000015", "text": "Va\u0308rske menu\u0308u\u0308 leiate alati kohviku FB lehelt."}, {"text_idx": "#000018", "text": "Kui ko\u0303ht ta\u0308is, saab II korruse fuajees ja peeglisaalis vaadata fotona\u0308itust \u201cLinnuretked\u201d."}, {"text_idx": "#000019", "text": "Neljapa\u0308eviti saab kohvikust ettetellimisel kaasa osta No\u0303va Break ka\u0308sito\u0308o\u0308leiba ja hapusaia. Pagar ootab tellimusi hiljemalt kolmapa\u0308evaks 15.00ks telefonil 528 9264 (Merike) vo\u0303i No\u0303va Break messengeriso\u0303numisse. Tasumine sularahas/u\u0308lekandega."}, {"text_idx": "#000020", "text": "Hoone taastamisel vo\u0303eti eesma\u0308rgiks see, et siin oleks ko\u0303ik mis u\u0308hel tegusal kogukonnal vaja la\u0308heb. Meil on koolitusklass o\u0303pihimulistele ja peosaal pidulike su\u0308ndmuste ta\u0308histamiseks, ma\u0308ngutuba ja noortekeskus, ko\u0308o\u0308gid kokkadele ja saunad sportlastele.\nVana koolimaja igati kaasaegseid vo\u0303imalusi on oodatud nautima ka kaugemate kantide rahvas. Tutvu ruumide valikuga ja ku\u0308si pakkumist!"}, {"text_idx": "#000021", "text": "Hoone taastamisel vo\u0303eti eesma\u0308rgiks see, et siin oleks ko\u0303ik mis u\u0308hel tegusal kogukonnal vaja la\u0308heb. Meil on koolitusklass o\u0303pihimulistele ja peosaal pidulike su\u0308ndmuste ta\u0308histamiseks, ma\u0308ngutuba ja noortekeskus, ko\u0308o\u0308gid kokkadele ja saunad sportlastele."}, {"text_idx": "#000023", "text": "Valgusku\u0308llane ja heledates toonides saal sobib koolitusteks, seminarideks, suuremateks no\u0303upidamisteks ning muudeks u\u0308ritusteks. Kliendi soovi korral pakume ka toitlustamist, maitsvad toidud ja vahepalad valmivad kohapeal."}, {"text_idx": "#000024", "text": "Ruumipaigutust on vo\u0303imalik muuta vastavalt vajadusele. 62m2 po\u0303randapinnaga saali saab kasutada klassiruumina (kuni 28 kohta), no\u0303upidamiste saalina (kuni 25 kohta) vo\u0303i ka teatristiilis auditooriumina (kuni 50 kohta). Saalis on heli- ja esitlustehnika, internetiu\u0308hendus."}, {"text_idx": "#000028", "text": "Soovi korral saad meilt tellida ka maitsvad peoroad, mis valmivad kohapeal. Menu\u0308u\u0308 koostame koosto\u0308o\u0308s tellijaga."}, {"text_idx": "#000029", "text": "Kui sinu u\u0308ritusel on palju pisiperet, siis soovitame rentida peo tarbeks lisaks saalile ka ko\u0303rvalasuv ma\u0308ngutuba, nii jagub ko\u0303ige pisematele tegevust terveks o\u0303htuks."}, {"text_idx": "#000031", "text": "Noortekeskuse ruumid on sisustatud vastavalt noorte soovidele. Siin saab ma\u0308ngida piljardit, koroonat ja lauatennist, olemas on lauama\u0308ngud ko\u0303igile vanustele. Pidulistel on vo\u0303imalus endale ko\u0308o\u0308ginurgas erinevaid ho\u0303rgutisi valmistada, avaral ro\u0303dul linnulaulu kuulata vo\u0303i lihtsalt diivanitel televiisori ees aega veeta."}, {"text_idx": "#000032", "text": "Kuigi noortekeskuse ruumid sobivad su\u0308nnipa\u0308evade ta\u0308histamiseks eriti ha\u0308sti just noortele, satuvad ka ta\u0308iskasvanud taaskord koroona kiid ka\u0308es hoides hasarti."}, {"text_idx": "#000033", "text": "Noortekeskuse ruumidega koos saab rentida ka po\u0308o\u0308ningusaali, kus on vo\u0303imalus u\u0308ks korralik disko maha pidada vo\u0303i su\u0308nnipa\u0308evama\u0308nge la\u0308bi viia. Kohalike aktiivsete koolinoorte seast leiame vajadusel ma\u0308ngujuhi, kes aitab pidulistega koos vahvaid tegevusi la\u0308bi viia."}, {"text_idx": "#000035", "text": "46m2 suur valgus- ja va\u0308rviku\u0308llane just va\u0308iksemate huvidest la\u0308htuvalt sisustatud ma\u0308ngutuba kutsub lustima ko\u0303iki eelkooliealisi. Siin on tore ta\u0308histada nii beebide kui lasteaialaste ta\u0308htpa\u0308evi. Vajadusel saab kasutada kohvimasinat, veekeetjat, mikrolaineahju."}, {"text_idx": "#000036", "text": "Suuremate pidude korral soovitame lisaks rentida ko\u0303rvalasuva saali, kuhu saab ta\u0308iskasvanutele katta laua. Nii on lastel rohkem ruumi ma\u0308ngutoas toimetamiseks ning ta\u0308iskasvanutel vo\u0303imalus suuremast la\u0308rmist veidi eemal omaette juttu ajada."}, {"text_idx": "#000037", "text": "Ma\u0308ngutoa rent koos saaliga 80\u20ac/3h"}, {"text_idx": "#000040", "text": "LASi majas asuvat riietusruumiga sauna vo\u0303ib rentida nii lisana seminaripaketile, kui ka teenindamaks ko\u0303rval asuva staadioni u\u0308ritusi. Saunalavale mahub korraga 4-5 inimest."}, {"text_idx": "#000042", "text": "Linnama\u0308e Arenguselts loodi meie kogukonna eluja\u0308rje edendamiseks, nii teenib ka vana koolimaja kohaliku rahva huve. Aga loomulikult on ka kaugemalt tulijad oodatud mo\u0303nda po\u0303nevat loengut kuulama, na\u0308itust nautima vo\u0303i kohvikusse einet vo\u0303tma."}, {"text_idx": "#000043", "text": "Meie maja teisel korrusel asub Linnama\u0308e Avatud Noortekeskus, kuhu on oodatud kohalik noorsugu vanuses 7-26 eluaastat."}, {"text_idx": "#000044", "text": "Noortekeskus pakub kooska\u0308imisvo\u0303imalusi erinevate huvidega noortele. Siin saab liituda erinevate ettevo\u0303tmistega, lihtsalt laua- ja videoma\u0308nge ma\u0308ngida vo\u0303i ko\u0308o\u0308ginurgas endale midagi so\u0308o\u0308gipoolist valmistada. Ja kui parajasti ei taha midagi teha, siis vo\u0303ib lihtsalt mo\u0303nusatel diivanitel, kott-toolidel vo\u0303i ro\u0303dukiikedel lesida."}, {"text_idx": "#000046", "text": "Noortekeskus on avatud esmaspa\u0308evast neljapa\u0308evani kell 13:00-19:00."}, {"text_idx": "#000048", "text": "LASi Maja ma\u0308ngutoas toimuvad teisipa\u0308eviti kell 10:00 beebikooli eestvedaja Merlin Porkma juhendatud laulu-ja ma\u0308ngutunnid meie ko\u0303ige pisematele. Tunnike mo\u0308o\u0308dub va\u0308ikestel kiiresti - u\u0308ksteist vaja ju uudistada ja patsutada, kaasa plaksutada ning elu esimesi tantsusamme tatsuda."}, {"text_idx": "#000050", "text": "LASi Ilutuba pakub juuksuriteenust kogu perele, teostatakse nii naiste kui ka meeste ja laste juukselo\u0303ikust, peosoenguid, juuksehooldust ning -va\u0308rvimist."}, {"text_idx": "#000051", "text": "Juuksur Kertu osavate ka\u0308te abil saavad po\u0303imitud punutisteks nii karmid ja po\u0303ikpa\u0308ised juuksepahmakad kui vormitakse kaunisse o\u0303htusoengusse ka o\u0303hem juus."}, {"text_idx": "#000052", "text": "Juuksuriteenust pakume esmaspa\u0308evast reedeni, ajad kokkuleppel."}, {"text_idx": "#000054", "text": "Ta\u0308psem info Facebooki lehelt: LASi Ilutuba."}, {"text_idx": "#000055", "text": "Alates 2023.a. jaanuarist pakutakse LASi maja jalahooldusstuudios probleemsete jalgade hooldust ehk ravipediku\u0308u\u0308ri."}]